Die Postmoderne Dekonstruksie van Bybelse Waarhede | YAHWEH-NISSI
April 5, 2022 / Guest Author
Prof. R.J. Miller (Juniata College, Pennsylvania, USA) sê in sy resensie van die boek: "In Afdeling 3, Jesus en die sjamanistiese tradisie, argumenteer Craffert dat Jesus 'n sjamanistiese figuur was omdat hy en sy dissipels dikwels alternatiewe bewussynstoestande ondervind het, bv. tydens Jesus se verheerliking op die berg en die keer toe hy op die see geloop het, asook sy ervarings tydens sy doop en versoeking in die woestyn. Daar is aangeneem dat Jesus van sy voorvadergeeste beset was. … Jesus se genesings, duiweluitdrywings, natuurwonders (dit is die beheer van natuurgeeste), en sy opwekkings van dooies waardeur hy ontslapenes se gees opgespoor en na hulle liggaam teruggestuur het, is alles as sjamanistiese aktiwiteite beskou en dui daarop dat hy 'n heilige sjamaan was" (http://www.bookreviews.org/).
"Want ek is jaloers oor julle met 'n goddelike jaloersheid, want ek het julle aan een man verbind, om julle as 'n reine maagd aan Christus voor te stel. Maar ek vrees dat, net soos die slang Eva deur sy listigheid bedrieg het, julle sinne so miskien bedorwe kan raak, vervreemd van die opregtheid teenoor Christus. Want as iemand kom en 'n ander Jesus verkondig as wat ons verkondig het, of as julle 'n ander gees ontvang as wat julle ontvang het, of 'n ander evangelie as wat julle aangeneem het, laat julle jul dit goed geval" (2 Kor. 11:2-4).
Hoe moet ons te midde van hierdie verval optree? Koning Dawid het dieselfde vraag te midde van groot teëstand teen die waarheid gevra: "As die fondamente omgegooi word, wat kan die regverdige doen?" (Ps. 11:3). Hy gee dan ook die antwoord: "Die Here toets die regverdige; maar sy siel haat die goddelose en die wat geweld liefhet. Hy sal op die goddelose vangnette, vuur en swawel laat reën … [maar] die opregtes sal sy aangesig sien" (Ps. 11:5-7).
Christus se heilswerk, dekonstruksie van Jesus, die Bybel, heiligmaking, misleide Christene, morele gedrag, onbybelse, vervreemd van die opregtheid, Woord van God